ਲੌਰਾ ਮੁਲਵੇ
ਲੌਰਾ ਮੁਲਵੇ (ਜਨਮ 15 ਅਗਸਤ 1941) ਇੱਕ ਬ੍ਰਿਟਿਸ਼ ਨਾਰੀਵਾਦੀ ਫਿਲਮ ਸਿਧਾਂਤਕਾਰ ਹੈ। ਉਸਨੇ ਸੇਂਟ ਹਿਲਡਾ ਕਾਲਜ, ਆਕਸਫੋਰਡ ਤੋਂ ਸਿੱਖਿਆ ਪ੍ਰਾਪਤ ਕੀਤੀ ਸੀ। ਉਹ ਵਰਤਮਾਨ ਵਿੱਚ ਬਰਕਬੇਕ, ਲੰਡਨ ਯੂਨੀਵਰਸਿਟੀ ਵਿੱਚ ਫਿਲਮ ਅਤੇ ਮੀਡੀਆ ਅਧਿਐਨ ਦੀ ਪ੍ਰੋਫੈਸਰ ਹੈ। ਉਸਨੇ ਪਹਿਲਾਂ ਬਲਮਰਸ਼ੇ ਕਾਲਜ, ਲੰਡਨ ਕਾਲਜ ਆਫ਼ ਪ੍ਰਿੰਟਿੰਗ, ਈਸਟ ਐਂਗਲੀਆ ਯੂਨੀਵਰਸਿਟੀ, ਅਤੇ ਬ੍ਰਿਟਿਸ਼ ਫਿਲਮ ਇੰਸਟੀਚਿਊਟ ਵਿੱਚ ਪੜ੍ਹਾਇਆ ਸੀ। 2008-09 ਅਕਾਦਮਿਕ ਸਾਲ ਦੇ ਦੌਰਾਨ, ਮੁਲਵੇ ਵੈਲੇਸਲੇ ਕਾਲਜ ਵਿਖੇ ਹਿਊਮੈਨਟੀਜ਼ ਵਿੱਚ ਮੈਰੀ ਕਾਰਨੀਲ ਡਿਸਟਿੰਗੂਇਸ਼ਡ ਵਿਜ਼ਿਟਿੰਗ ਪ੍ਰੋਫੈਸਰ ਸੀ। ਮੁਲਵੇ ਨੂੰ ਤਿੰਨ ਆਨਰੇਰੀ ਡਿਗਰੀਆਂ ਦਿੱਤੀਆਂ ਗਈਆਂ ਹਨ : 2006 ਵਿੱਚ ਈਸਟ ਐਂਗਲੀਆ ਯੂਨੀਵਰਸਿਟੀ ਤੋਂ ਡਾਕਟਰ ਆਫ਼ ਲੈਟਰਸ ; 2009 ਵਿੱਚ ਕੌਨਕੋਰਡੀਆ ਯੂਨੀਵਰਸਿਟੀ ਤੋਂ ਡਾਕਟਰ ਆਫ਼ ਲਾਅ ; ਅਤੇ 2012 ਵਿੱਚ ਯੂਨੀਵਰਸਿਟੀ ਕਾਲਜ ਡਬਲਿਨ ਤੋਂ ਸਾਹਿਤ ਦਾ ਬਲੂਮਸਡੇ ਡਾਕਟਰ।